**Z Regijsko garancijsko shemo hitreje in ugodneje do kredita**

Odprte so nove možnosti za še hitrejše in lažje pridobivanje kreditov namenjenih za pokritje stroškov **materialnih investicij** (nakup strojev in opreme, nakup zemljišč, stroške komunalnega in infrastrukturnega opremljanja zemljišč, stroški gradnje in/ali nakupa objekta), stroškov **nematerialnih investicij** (prenos tehnologije z nakupom patentov, licenc, blagovnih znamk, znanja ali nepatentiranega tehničnega znanja), prav tako pa tudi stroškov **najema poslovnih prostorov in opreme,** **promocijskih aktivnosti**, **priprave in izdelave razvojnih, investicijskih in drugih dokumentacij ter študij**, **pridobivanja intelektualnih pravic**, …

Kredit lahko podjetniki pridobijo s pomočjo Regijske garancijske sheme v Osrednjeslovenski regiji, v okviru katere je moč pridobiti garancije za bančne kredite **mikro, malim in srednje velikim podjetjem, upravičeni prijavitelji pa so tudi socialna podjetja**, ki delujejo in vlagajo na območju občin statistične regije Osrednja Slovenija. Statistična regija obsega naslednje občine: **Borovnica, Brezovica, Dobrepolje, Dobrova - Polhov Gradec, Dol pri Ljubljani, Domžale, Grosuplje, Horjul, Ig, Ivančna Gorica, Kamnik, Komenda, Logatec, Log – Dragomer, Lukovica, Medvode, Mengeš, Mestna občina Ljubljana, Moravče, Škofljica, Šmartno pri Litiji, Trzin, Velike Lašče, Vodice in Vrhnika**.

Iz garancijskega sklada v katerem je 562.500 evrov, bo Regionalna razvojna agencija Ljubljanske urbane regije (RRA LUR) izdajala garancije v višini 50 do 80 % vrednosti kredita, preostalo vrednost kredita pa bo zavarovala banka po svojih pogojih. Najnižji znesek kredita je 8.000 EUR, najvišji pa 500.000 EUR za investicije in 200.000 EUR za obratna sredstva.

**Rok za prijavo je odprt od dneva objave v Uradnem listu RS št. 40/2017 do porabe sredstev oziroma najpozneje do 15. 5. 2018.** Vloge (obrazci in priloge) je potrebno poslati s priporočeno pošiljko po pošti ali osebno oddati na naslov RRA LUR, Tehnološki park 19, 1000 Ljubljana.

Javni razpis je objavljen na: [**http://www.rralur.si/sl/projekti/2-javni-razpis-garancij-za-bancne-kredite**](http://www.rralur.si/sl/projekti/2-javni-razpis-garancij-za-bancne-kredite)

**V času odprtja razpisa se lahko za dodatne informacije obrnete na RRA LUR, tel: 01 306 1902 oziroma na e-naslov:** [**roman.medved@ljubljana.si**](mailto:roman.medved@ljubljana.si)**.**